Minaur Baia Mare s-a calificat în semifinalele European Cup la handbal masculin
Echipa de handbal masculin Minaur Baia Mare a fost învinsă sâmbătă, în deplasare, de formaţia Bregenz Handball, scor 30-28 (18-16), în manşa retur din sferturile European Cup, dar s-a calificat în semifinalele competiţiei, transmite News.ro.
Principalii marcatori ai meciului au fost Mahr 8 goluri, Munzinger 7, pentru Bregenz, respectiv Vujovic 7, Botea 6, pentru Minaur.
În tur, Minaur s-a impus cu scorul de 37-31, iar cu 65-61 la general se califică în semifinale.
În optimile de finală, Minaur Baia mare a eliminat formaţia bosniacă RK Vogosca (36-26 şi 34-25), iar anterior a trecut de Dinamo Pancevo (33-23 şi 25-29) şi de Odesa (91-53 la general).
În sferturi joacă şi Steaua Bucureşti, cu Valur (Islanda), scor 35-36 în tur.
Minaur Baia Mare va întâlni câştigătoarea acestei serii în semifinalele European Cup, programate în 20/21 şi 27/28 aprilie.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank